stanford-oval/wikipedia huggingface dataset:
Warner Music Finland
Historia

Pörssiin vuonna 1989 listautuneen, monen levymerkin katalogit omistaneen Musiikki-Fazerin osti kansainvälinen suuryritys Warner Music vuonna 1993. Aiempaan uudelleen nimettyyn Warner Music Finland -osakeyhtiöön sulautui mm. 30.11.1994 Fazer Musik Ab -osa. Yhtiön aiemman nimen historia ulottuu 17.01.1933 asti.
Vuodesta 1994 alkaen Finnlevy on ollut Warner Music Finlandin aputoiminimi. Fazer Finnlevy jatkoi itsenäisenä levy-yhtiönä tuotantoa vielä toukokuuhun 1998 asti mm. Fazer Records -julkaisuilla.
Vuodesta 1995 aina 2000-luvun alkuvuosiin saakka Warner julkaisi katalogista eri artistien 20-raitaisia kokoelmalevyjä (ja C-kasetteja) nimellä 20 suosikkia. Vuosituhannen vaihteessa Warner julkaisi eri artistien kokoelmalevyjä nimellä Musiikin mestareita. 2000-luvun alussa Warner julkaisi eri artistien kokoelmalevyjä nimellä Tähtisarja – 30 suosikkia.
Aiemmin Warnerin ostama Helsinki Music Company sulautui lopullisesti yhtiöön 1. joulukuuta 2012, minkä myötä Warnerin artisteiksi siirtyivät muun muassa Sturm und Drang, Chisu, Jippu, Suvi Teräsniska, Juha Metsäperä, Neljänsuora ja Antti Tuisku.
Palkinnot

Warner Music Finland palkittiin vuosien 2009 ja 2010 Radio Gaalassa kategoriassa Vuoden levy-yhtiö promootio (Ramona Forsström) sekä vuoden 2010 gaalassa kategoriassa Vuoden levy-yhtiö.
Artistit

Abreu
Ahti
Aliisa Syrjä
Alma
Ani
Antti Tuisku
Artem
Arttu Wiskari
Averagekidluke
Behm
Benjamin
Berta
Chede
Cledos
Costee
Danny
Davi
Eetu
Egotrippi
Ellinoora
Emma & Matilda
Erika Vikman
Erin
Esa Kaartamo
Etta
Faija
Figaro
Happoradio
HesaÄijä
Ida Paul & Kalle Lindroth
Ilon
Ilta
Isaac Sene
J. Karjalainen
Jarkko Ahola
Jenni Vartiainen
JVG
Kaija Koo
Kaisa Ottelin
Katri Helena
Käärijä
Lauri Tähkä
Lewi
Lil Pug
Linda
Madboiali
Markus Antonio
Mikko Harju
Mira Luoti
Monako
Mouhous
Nohanna
Nuppu Oinas
Olli Halonen
Pamela
Pasi ja Anssi
Pete Parkkonen
Pikku G
Pyrythekid
Sisu
Samuli Edelmann
Sanni
Sara Bee
Serafiina
Smurdhy
Sonia
Stig
Suvi Teräsniska
The Verkkars
Tippa
Tupe.
Turisti
Uusi Fantasia
Vesala
Vesta
Vitunleija
Vj
Whereismike
Younghearted
Överi
Aputoiminimet

WEA Music Finland
Helsingin Piano
Finnlevy
Finnscandia
Levyforum
Edition Pan
Scanvideo
Power-Karaoke
POWER RECORDS
HMC Publishing
Hyökyaalto Records
Warner Music Live
Etenee Records
Monsp Records
Aiheesta muualla

Kotisivut.
Warner Music Finland jo kolmatta vuotta Suomen suurin musiikkiyhtiö[vanhentunut linkki]. Rytmi 2011.
Ymmerstan koulu

Ymmerstan koulu.
Ymmerstan koulu on Espoon Ymmerstassa sijaitseva vuonna 2003 perustettu alakoulu. Koulua käy noin 400 oppilasta esiopetuksesta kuudesluokkalaisiin.
Koulussa korostetaan kirjallisuuden, ilmaisutaidon ja tiedonhallintataitojen opetusta. Koulussa opiskellaan A1-kielenä englantia kolmannelta luokalta lähtien. Valinnaisena vieraana kielenä (A2-kieli) voi opiskella ranskaa.
Koulun rehtorina toimii Saija Holopainen.
Aiheesta muualla

Ymmerstan koulun verkkosivut (Arkistoitu – Internet Archive)
Vilkman, Sanna: Espoolaiskoulu selätti lasten lukukammon:"Vielä ei ole tullut sellaista oppilasta, jota ei hyvä tarina kiinnosta" Yle Uutiset. 3.3.2016.
Waylon Smithers

| Waylon Smithers |
| --- | --- |

Ensiesiintyminen:  ”Joulurauha” (1. tuotantokausi) (ääni) ”Ydinvoimala” (1. tuotantokausi)
Ääninäyttelijät:  Harry Shearer
Henkilötiedot
Sukupuoli:  Mies
Hiukset:  ruskeat
Ikä:  noin 40
Ammatti:  Montgomery Burnsin apulainen
Tärkeimmät sukulaiset:  isä Waylon Smithers Sr. (kuollut)
Waylon Joseph Smithers Jr. on kuvitteellinen hahmo animaatiosarjassa Simpsonit. Hän on Springfieldin ydinvoimalan omistajan Montgomery Burnsin henkilökohtainen avustaja ja uskollinen palvelija. Smithers on myös rakastunut johtaja Burnsiin, mutta rakkaus on yksipuolista eikä Burns ole siitä tietoinen. Smithers suhtautuu Burnsiin palvoen, vaikka Burns on kaikilla mahdollisilla tavoilla vastenmielinen ihminen.
Smithersin ääninäyttelijä on Harry Shearer, joka näyttelee myös Burnsia.
Smithersin ääni kuultiin ydinvoimalan keskusradiossa jo 1. tuotantokauden ensimmäisessä jaksossa ”Joulurauha”, mutta hänet nähtiin ensi kerran vasta kolmannessa jaksossa ”Ydinvoimala”, jossa hänet oli vahingossa väritetty ruskeaksi ihonväriltään. Väritysvirhe korjattiin jo seuraavassa jaksossa.
Työ

Työ Burnsin avustajana on Smithersille kuin elämäntehtävä. Hän on 3. kauden jakson ”Voimalan sankari” mukaan voittanut ilmeisesti kaikki mahdolliset, tai ainakin suurimman osan kuukauden työntekijä -palkinnoista. Hän avustaa herra Burnsia muuallakin kuin vain voimalassa, oikeastaan lähes kaikkialla, kuten Burnsin kartanolla. Hän toimii myös Burnsin autonkuljettajana. Smithers on ainoa työntekijä, joka saa kutsua Burnsia tuttavallisesti Montyksi. Smithersin äärimmäisestä avuliaisuudesta ja uskollisuudesta huolimatta Burns kohtelee häntä yleensä piittaamattomasti ja sydämettömästi. Burns ei myöskään ole halunnut nimetä Smithersiä perillisekseen tai seuraajakseen, ja 5. kauden jaksossa ”Burnsin perillinen” Burns paljasti, että hänen kuoltuaan Smithers tullaan hautaamaan elävältä samaan ruumisarkkuun.
Burns käyttää Smithersiä yleensä likaisten töiden suorittamiseen. Smithers joutui kidnappaamaan laulaja Tom Jonesin 4. kauden jaksossa ”Susi ihmiselle susi”, jotta tämä esiintyisi Burnsin yksityisjuhlissa, ja 7. kauden jaksossa ”Sotasaalis” hän joutui vastentahtoisesti avustamaan Abraham Simpsonin murhayritystä. Useimmiten Smithers tottelee mukisematta, mutta ei pohjimmiltaan ole paha ihminen. Jos Burnsin suunnitelmat ovat erityisen moraalittomia, Smithers yleensä yrittää taivutella tämän luopumaan niistä. Hän esimerkiksi suostutteli Burnsin luopumaan ajatuksesta palkata korstot pieksemään Homer Simpson 2. kauden jaksossa ”Veriveljet”. Smithers jossain määrin jakaa Burnsin snobimaisen maailmankuvan ja saattaa kutsua Homeria ja muita työntekijöitä halventavilla nimityksillä, mutta vastustaa tarpeetonta julmuutta. Silloin kun Burns ei ole paikalla, Smithers saattaa tulla hyvinkin toimeen Homerin ja tämän perheen kanssa. Toisaalta usein vastuullinen Smithers joutuu patistelemaan laiskaa Homeria työntekoon.
Burns on erottanut Smithersin tilapäisesti muutamaan otteeseen: ensimmäisen kerran 6.–7. kauden kaksiosaisessa tarinassa ”Kuka ampui johtajan?”, jossa Smithers vastusti Burnsin kieroa auringonpimentämishanketta, ja toisen kerran 7. kauden jaksossa ”Turpiin ja onnea”, kun Burns huomasi pystyvänsä tekemään hyvin itse asioita. 23. kauden jaksossa ”Tekoälyttömät tekeleet” Burns korvasi Smithersin robottipalvelijalla. Lisäksi 27. kauden jaksossa ”Valheista vapaa” Smithers erosi itse tajuttuaan ettei Burns tulisi koskaan rakastamaan häntä, mutta Burns suostutteli hänet palaamaan palvelukseensa. Burnsin jouduttua joksikin aikaa vankilaan 21. kauden jaksossa ”Vallan kahvassa” Smithers toimi ydinvoimalan johtajana, mutta hänestä tuli vielä kauheampi esimies kuin Burnsista eikä hän nauttinut asemastaan.
Muuta

Smithers omistaa maailman suurimman Malibu Stacy -nukkekokoelman ja on Malibu Stacy -faniklubin puheenjohtaja. Hän kirjoitti 12. kauden jaksossa ”Perheen kunnia” huonosti menestyneen Malibu Stacy -musikaalin, jossa hän esitti itse toista pääroolia.
Smithersin isä Waylon Smithers Sr. oli myös Burnsin avustaja, mutta hän kuoli voimalassa säteilymyrkytykseen pelastaessaan Springfieldin ydinkatastrofilta. Burns kasvatti vauvana orvoksi jääneen Smithersin ja valehteli hänelle hänen isänsä kuolleen amatsonien tappamana. Tämä kaikki paljastui 13. kauden jaksossa ”Kipeä lapsuus”, jossa Homer Simpson löysi Smithersin isän ruumiin ja palautti sen herra Burnsille.
Smithers on Burnsin tavoin republikaani, mutta ei ilmeisesti pidä puolueen konservatiivien homovastaisuudesta, joten hän auttoi kampittamaan Sideshow Bobin pormestarikampanjan 6. kauden jaksossa ”Kuolleet sielut” vuotamalla tietoja.
Muuta > Homoseksuaalisuus

Smithersin homoseksuaalisuus ja erityisesti eroottinen rakkaus esimieheensä johtaja Burnsiin oli kuuma puheenaihe Simpsonit-fanien keskuudessa sarjan alkuaikoina. Sarjan varhaisemmilla tuotantokausilla Smithersin seksuaalisesta suuntauksesta lähinnä vihjailtiin katsojia kiusoittelevalla tavalla, mutta myöhemmin se on tehty avoimesti täysin selväksi. Smithers muun muassa näkee romanttisia unia Burnsista ja on luonut omalle tietokoneelleen käynnistysanimaation, jossa alaston Burns sanoo ”You’re quite good at turning me on” (Saat minut todella syttymään). 5. tuotantokauden jaksossa ”Onnistuneen avioliiton salaisuudet” Smithersin paljastettiin olleen joskus naimisissa naisen kanssa, mutta avioliitto ei selvästi ollut onnellinen, sillä Smithers rakasti jo tuolloin Burnsia.
Smithersin homoseksuaalisuus on sarjan edetessä tehty ilmeiseksi ensin katsojille ja vähitellen myös useimmille muille hahmoille. Johtaja Burns sen sijaan ei koskaan aavista mitään, vaikka Smithersin puheet sisältävät usein vihjailevia kaksimielisyyksiä. Smithers julisti rakastavansa Burnsia vapaamielisyysfestivaaleilla 5. kauden jaksossa ”Kohta ei huvita enää mikään” ja suuteli tätä luullessaan maailmanlopun koittavan 9. kauden jaksossa ”Enkelinäyttely”, mutta jänisti kummallakin kerralla ja keksi nopeasti käytökselleen tekosyyn, jonka Burns uskoi. Simpsonien tuottajien mukaan Smithers tuli ulos kaapista virallisesti 27. tuotantokauden jaksossa ”Valheista vapaa”, mutta Burns ei silloinkaan kuunnellut hänen rakkaudentunnustustaan eikä siksi käsittänyt asian luonnetta. Tässä jaksossa Smithers tapaili kampaaja Juliota, mutta ei saanut ajatuksiaan pois Burnsista ja palasi lopulta tämän luo.
16. kauden tulevaisuuteen sijoittuvassa jaksossa ”Kurkistus tulevaisuuteen” Smithers on rokotuslääkekuurin avulla päässyt eroon homoudestaan, mutta hänen on otettava piikki 10 minuutin välein pysyäkseen heterona. Eräässä jaksossa hänet nähdään ostamassa naisten kondomeja.
Yuki Togawa

| Mitalit> Maa:  Japani.Naisten jääkiekko.Aasian talvikisat  | Mitalit> Maa:  Japani.Naisten jääkiekko.Aasian talvikisat  | Mitalit> Maa:  Japani.Naisten jääkiekko.Aasian talvikisat  | Maa:  Japani> Naisten jääkiekko. |
| --- | --- | --- | --- |
|  Hopeaa | Gangwon 1999 | naisten jääkiekko |  |
|  Hopeaa | Aomori 2003 | naisten jääkiekko |  |
|  Hopeaa | Changchun 2007 | naisten jääkiekko |  |
Yuki Togawa (jap. 十川 由希; s. 28. helmikuuta 1978 Kushiro, Hokkaidō, Japani) on japanilainen hyökkääjänä pelannut jääkiekkoilija. Hän pelasi Japanin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa. MM-kilpailuissa hän edusti maajoukkuettaan sen ollessa A-sarjatasolla Kanadassa 2000, Kanadassa 2004 sekä Kiinassa 2008 ja sen ollessa B-sarjatasolla Suomessa 1999, Yhdysvalloissa 2001, Latviassa 2003, Ruotsissa 2005 sekä Kanadassa 2007.
Yöliskot

| Yöliskot |
| --- | --- |
 Yuccayölisko (Xantusia vigilis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Skinkkimäiset Scincomorpha
Heimo::  Yöliskot Xantusiidae  Baird, 1858
Katso myös
   Yöliskot Commonsissa 
Infobox OKNimi-testi OK: 
Yöliskot (Xantusiidae) on pieni liskojen heimo. Yöliskoihin kuuluu vain kolme sukua, joissa on yhteensä 34 lajia. Pienin yölisko kasvaa kuonosta peräaukkoon mitattuna 4 senttiä pitkäksi ja suurin 13-senttiseksi. Suvut jaetaan eri elinalueiden mukaan, Xantusia-suvun yksilöt esiintyvät lounaisessa Yhdysvalloissa ja luoteisessa Meksikossa, Cricosaura-sukuisia esiintyy Kuubassa ja Lepidophyma-sukua esiintyy Nuevo Leónin ja Panaman välisellä alueella.
Österbottniska Ångfartygs Aktiebolag

Österbottniska Ångfartygs Aktiebolag oli Turussa 1856 perustettu höyrylaivayhtiö eli varustamo. Perustajia oli Turusta, Porista ja Kristiinankaupungista sekä Suomen kenraalikuvernööri kreivi F. W. R. Berg, joka otti varustamon perustamislainan omiin nimiinsä. Se harjoitti liikennöintiä Torniosta Pietariin. Vuonna 1861 kotipaikaksi muutettiin Pori. Yhtiö lakkautettiin 2. maaliskuuta 1875.
Yhtiön alukset olivat:
S/S Österbotten 1857–1874
S/S Grefve Berg 1858–1875
S/S Suomi 1858–1876
S/S Alexander II 1858–1860
Ylä-Sleesia

Ylä-Sleesia punaisella.
Ylä-Sleesia (puol. Górny Śląsk, sleesiaksi Gōrny Ślōnsk, tšek. Horní Slezsko, saks. Oberschlesien) on Sleesian historiallisen alueen kaakkois-osa. Suurin osa alueesta kuuluu Puolalle ja pienempiä alueita Tšekille. Ylä-Sleesian suurin kaupunki on Katowice. Ylä-Sleesiassa asuu edelleen vähän saksankielistä  väestöä.
Historia

800-luvulta alkaen Ylä-Sleesia on ollut osa Suur-Määriä, Böömin herttuakuntaa, Puolan kuningaskuntaa, Böömin kruunun maita, Pyhää saksalais-roomalaista keisarikuntaa ja Habsburgien valtakuntaa. Vuonna 1742 suurin osa alueesta liitettiin Preussin kuningaskuntaan ja vuonna 1871 siitä tuli osa Saksan keisarikuntaa.
Vuosina 1919–1920 Ylä-Sleesiassa oli poliittisesti levotonta, mikä johtui työväen radikalisoitumisesta. Maaliskuussa vuonna 1921 Ylä-Sleesiassa järjestettiin kansanäänestys siitä, kuuluisiko alue jatkossa Puolaan vai Saksaan.
Gau Oberschlesien oli saksankielinen nimi Ylä-Sleesian hallintoalueelle, joka oli osa Kolmatta valtakuntaa vuodet 1941–1945. Toisen maailmansodan jälkeen alueen sai Puola, joka karkotti suurimman osan alueen saksalaisväestöstä. Puolan itäosista muutti alueelle satoja tuhansia siirtolaisia, jotka olivat menettäneet maansa Neuvostoliitolle Jaltan konferenssissa tehtyjen sopimusten seurauksena.
Ylä-Sleesian vaakuna.
Käännös suomeksi
Warner Oland

Warner Oland vuonna 1936 elokuvassa Charlie Chan's Secret
Warner Oland, nimi alun perin Johan Verner Ölund (3. lokakuuta 1879 Nyby, Bjurholmin kunta, Västerbotten, Ruotsi – 6. elokuuta 1938 Tukholma, Ruotsi) oli ruotsalaista syntyperää ollut amerikkalainen näyttelijä. Hän esiintyi sekä Broadwayn näyttämöillä että lukuisissa elokuvissa. Oland muistetaan parhaiten hänen esittämistään kiinalaisista ja amerikankiinalaisista roolihahmoista (Fu Manchu, Henry Chang elokuvassa Shanghain pikajuna (Shanghai Express) sekä tunnetuimpana 16 elokuvassa Honolulun poliisin etsiväluutnantti Charlie Chan). Oland väitti että hänen hieman aasialaiset kasvonpiirteensä johtuivat siitä että hänen esi-isiinsä oli kuulunut mongoleja, mutta tästä ei ole kuitenkaan konkreettisia todisteita.
Tausta

Olandin perhe muutti Ruotsista Yhdysvaltoihin marraskuussa 1892 hänen ollessaan 13-vuotias. He asuivat aluksi New Yorkissa mutta asettuivat New Britainiin Connecticutiin. Oland kävi koulunsa Bostonissa. Hän puhui englantia ja ruotsia ja käänsi joitakin August Strindbergin näytelmiä englannin kielelle.
Oland lähti nuorena teatterin piiriin ja työskenteli aluksi lavastajana hioen samalla näyttelijän taitojaan. Vuonna 1906 hän oli mukana venäläis-amerikkalaisen näyttelijän Alla Nazimovan (1879–1945) Yhdysvaltain kiertueella. Seuraavana vuonna Oland meni naimisiin näytelmäkirjailija ja muotokuvamaalari Edith Gardener Shearnin (1872–1968) kanssa. Edith opetteli ruotsin kielen ja auttoi Olandia kääntämään Strindbergin teoksia, jotka he julkaisivat kirjan muodossa vuonna 1912.
Elokuvaura

Oland teki ensimmäisen elokuvaroolinsa vuonna 1912 mykkäelokuvassa John Bunyanin kirjaan Kristityn vaellus perustuneessa mykkäelokuvassa Pilgrim's Progress. Hän esiintyi seuraavien 15 vuoden aikana yli 30 elokuvassa esittäen roistoja ja vierasrotuisia roolihahmoja. Oland esiintyi myös merkittävässä roolissa vuonna 1927 Jazzlaulaja-elokuvassa, joka oli yksi ensimmäisistä äänielokuvista. Olandin ulkonäkö sopii hyvin siihen kuvaan mikä Hollywoodissa oli aasialaisista ja niinpä hän esitti useissa elokuvissa aasialaisia rooleja jo ennenkuin hän sai pääosan vuonna 1929 valmistuneessa elokuvassa The Mysterious Dr. Fu Manchu.
Elokuva oli katsojamenestys ja se teki Olandista elokuvatähden. Seuraavan kahden vuoden aikana hän esitti tohtori Fu Manchuta kolmessa muussa elokuvassa. Vuonna 1931 Oland esiintyi ensimmäisen kerran Charlie Chanin roolissa elokuvassa Charlie Chan Carries On. Vuonna 1932 Oland oli jälleen aasialaisroolissa Josef von Sternbergin elokuvassa Shanghain pikajuna (Shanghai Express) vastanäyttelijöinään Marlene Dietrich ja Anna May Wong. Vuonna 1935 Oland esitti ihmissutta elokuvassa Werewolf of London.
Ensimmäisen Charlie Chan-elokuvan menestys maailmalla johti siihen että Oland esiintyi pääosassa vielä 16 muussakin Charlie Chan-elokuvassa ansaiten 40 000 dollaria kultakin elokuvalta. Nämä elokuvat pitivät myös Fox-elokuvayhtiötä taloudellisesti pystyssä. Oland opiskeli rooliaan varten myös kiinan kieltä ja kalligrafiaa.
Viimeiset ajat ja kuolema

Menestyksestään huolimatta Oland kärsi alkoholismista, joka vaikutti vakavasti hänen terveyteensä ja avioliittonsa. Tammikuussa 1938 Oland aloitti Charlie Chan at the Ringside-elokuvan kuvaukset. Kun elokuvaa oli kuvattu viikon ajan Olandin epävakaaksi muuttunut käytös huipentui siihen että hän lähti kesken kuvausten kuvauspaikalta ja elokuvan teko jouduttiin lopettamaan. Oltuaan sairaalahoidossa Oland teki kuitenkin Fox-elokuvayhtiön kanssa sopimuksen kolmesta uudesta Charlie Chan-elokuvasta.
Samaan aikaan Olandilla oli vireillä katkera avioeroprosessi vaimostaan. Oikeuden päätöksen vuoksi hän ei voinut matkustaa ulkomaille eikä siirtää varojaan Yhdysvaltain ulkopuolelle. Näihin aikoihin Oland aiheutti pienen skandaalin kun hän määräsi autonkuljettajansa ajamaan hänet Meksikoon ja heitteli sitten eräällä levähdyspaikalla katsojia kengillään istuessaan autonsa astinlaudalla.
Olandin ja hänen vaimonsa avioero julkistettiin 2. huhtikuuta 1938. Samana päivänä Oland lähti laivalla Yhdysvalloista ensin Etelä-Eurooppaan ja sieltä Ruotsiin, jossa hän asui arkkitehtiystävänsä luona. Ruotsissa Oland sairastui keuhkokuumeeseen jota pahensi vielä se että hän kärsi keuhkolaajentumasta vuosikausia jatkuneen tupakoinnin seurauksena. Oland kuoli sairaalassa Tukholmassa 6. elokuuta 1938.
Olandin ruumis tuhkattiin Ruotsista ja hänen entinen vaimonsa haki tuhkauurnan Yhdysvaltoihin. Olandin hautapaikaksi tuli Bostonin esikaupungin Southboroughin hautausmaa, hän oli asunut tässä esikaupungissa vanhassa maatalossa vaimonsa kanssa ennen avioeroa. Kesken jäänyt viimeinen elokuva Charlie Chan at the Ringside kuvattiin uudelleen Peter Lorren esittäessä Olandille alun perin tarkoitettua roolihahmoa ja elokuva julkaistiin vuonna 1938 nimellä Mr. Moto's Gamble.
Warner Olandin jälkeen Charlie Chania esitti Sidney Toler (1874–1947) 22 elokuvassa vuosina 1938–1946 ja hänen kuoltuaan Roland Winters (1904–1989) kuudessa elokuvassa vuosina 1947–1949.
Filmografia (osittainen)

The Mysterious Dr. Fu Manchu (1929)
The Return of Dr. Fu Manchu (1930)
Paramount on Parade (1930)
The Drums of Jeopardy (1931)
Dishonored (1931)
Daughter of the Dragon (1931)
Charlie Chan Carries On (1931)
The Black Camel (1931)
Charlie Chan's Chance (1932)
Shanghai Express (1932)
Charlie Chan's Greatest Case (1933)
The Painted Veil (1934)
Charlie Chan's Courage (1934)
Charlie Chan in London (1934)
Werewolf of London (1935)
Charlie Chan's Secret (1935)
Charlie Chan in Paris (1935)
Charlie Chan in Shanghai (1935)
Charlie Chan in Egypt (1935)
Charlie Chan at the Circus (1936)
Charlie Chan at the Opera (1936)
Charlie Chan at the Race Track (1936)
Charlie Chan at the Olympics (1937)
Charlie Chan on Broadway (1937)
Charlie Chan at Monte Carlo (1937)
Aiheesta muualla

Shanghain pikajuna, Elokuva-aitta, 01.04.1932, nro 4, s. 14, Kansalliskirjaston digitaaliset aineistot
Roistosta sankariksi, Rea, 01.01.1938, nro 1, s. 2, Kansalliskirjaston digitaaliset aineistot
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Warner Oland
Käännös suomeksi
Ymmersta

Ullanmäentietä toukokuussa 2019.
Ymmersta on  Sepänkylän kaupunginosan osa-alue Espoossa, Kauniaisten rajalla. Vaikka se hallinnollisesti kuuluu Sepänkylään ja Suur-Leppävaaraan, sillä on tiiviit yhteydet Espoon keskukseen ja se kuuluu kunnallispalvelujen osalta Espoon keskuksen palvelupiiriin.
Ymmersta koostuu Ymmerstanmäen vanhasta pientaloalueesta, johon on kohdistunut viime vuosina huomattavaa täydennysrakentamista, sekä radan tuntumaan 2000-luvulla rakennetusta tiiviistä kerrostaloalueesta, Ullantorpasta. Maasto on hyvin vaihtelevaa ja metsäisiä ulkoilualueita on runsaasti.
Ristihaassa sijaitsee Ymmerstan koulu (2003), joka korostaa opetuksessaan kirjallisuutta, ilmaisutaitoa ja tiedonhankintataitoja, sekä Targa Arena, Grani Tennis Ry:n liikuntakeskus (2009), josta löytyy mm. tennis-, squash- ja sulkapallokenttiä, Move-liikuntakeskus sekä kahvio. Asuinalueen muita palveluja ovat Ymmerstan, Koivuhovin ja Ullanmäen päiväkodit sekä eläinlääkäriasema Arkki. Alueen palvelutarjontaa täydentää Alepa ja pizzeria Ymmersta.
Liikenneyhteydet

Ymmerstan vieressä, Kauniaisten puolella sijaitsee Koivuhovin rautatieasema. Päiväaikaan junia liikennöi molempiin suuntiin 15 minuutin vuorovälillä.
Koivuhovissa pysähtyvät seuraavat HSL:n lähijunaliikenteen linjat:
E
U
L
X
HSL:n bussilinjoja kulkee mm. Espoon keskukseen, Tapiolaan, Helsinkiin, Kauniaisiin, Leppävaaraan ja Kauklahteen.
Ymmerstan kautta liikennöivät seuraavat bussilinjat:
118 (pysäkki Kuurinmäessä)
212
213(N)
224
235N (pysäkki Kuurinmäessä)
Aiheesta muualla

Ymmerstan koulu (Arkistoitu – Internet Archive)
Targa Arena - Grani Tenniksen liikuntahalli Ymmerstassa
Xeronemataceae

| Xeronemataceae |
| --- | --- |
 Xeronema callistemon on kotoisin Poor Knights -saarelta.
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Lilianae
Lahko::  Asparagales
Heimo::  Xeronemataceae  M.W.Chase, Rudall & M.F.Fay
Suvut
 Xeronema 
Katso myös
   Xeronemataceae Wikispeciesissä   Xeronemataceae Commonsissa 
Infobox OKNimi-testi OK: 
Xeronemataceae on Asparagales-lahkoon kuuluva yksisirkkaisheimo, jonka ainoa suku on kaksilajinen Xeronema. Lajeja kasvaa Uuden-Seelannin Poor Knights -saarilla ja Uudessa-Kaledoniassa.
Tuntomerkit

Molemmat lajit ovat suurikokoisia ja juurakollisia ruohoja, joiden lehdet ovat miekkamaisia ja sijaitsevat syrjittäin kahdessa rivissä. Kukinto on tiheän tähkämäinen ja ulkonäöltään harjamainen, haarainen ja suojuslehdellinen. Kukat ovat melko kookkaita, säteittäissymmetrisiä ja ylöspäin suuntautuvia. Heteet ulottuvat pitkälle ulos kukasta, ja ponnet kiinnittyvät palhoon keskikohdastaan. Kromosomiluku on n = 17, 18.
Luokittelu

Xeronemataceae-heimo kuuluu Asparagales-lahkossa evoluutiopuun haaraan, jossa ovat myös heinäpuukasvit (Xanthorrhoeaceae), narsissikasvit (Amaryllidaceae) ja parsakasvit (Asparagaceae). Tässä evoluutiopuun haarassa on mitokondrion rpl2-geeni kadonnut. Aikaisemmin Xeronema on viety soihtukasveihin (Asphodelaceae) tai päivänliljakasveihin (Hemerocallidaceae), jotka ovat nyt heinäpuukasvien laajasti käsitetyssä heimossa.
Suvun kaksi lajia ovat:
Xeronema callistemon W.R.B.Oliv.
Xeronema moorei Brongn. & Gris
War Eternal Tour: Tokyo Sacrifice

| War Eternal Tour: Tokyo Sacrifice Arch Enemy |
| --- | --- | --- |

DVD-julkaisun tiedot
 Äänitetty : 3. maaliskuuta 2015, Shibuya O-EAST, Tokio
 Julkaistu: 13. tammikuuta 2016
 Tyylilaji: melodinen death metal
 Kesto: 98.21
 Levy-yhtiö: Trooper Entertainment
Arch Enemyn muut julkaisut
| Tyrants of the Rising Sun 2008 | War Eternal Tour: Tokyo Sacrifice 2016 |   |
War Eternal Tour: Tokyo Sacrifice on Arch Enemyn DVD, joka julkaistiin Japanissa 13. tammikuuta 2016 levymerkillä Trooper Entertainment.
Kappaleet

Tempore Nihil Sanat (Prelude in F minor) – 01.20
Never Forgive, Never Forget – 03.43
War Eternal – 04.34
Bury Me an Angel – 04.19
Stolen Life – 03.46
Ravenous – 04.04
Taking Back My Soul – 04.43
My Apocalypse – 06.25
You Will Know My Name – 04.37
Bloodstained Cross – 04.51
Burning Angel – 05.05
As the Pages Burn – 04.16
Dead Eyes See No Future – 04.33
The Day You Died – 05.10
No More Regrets – 05.04
No Gods, No Masters – 04.26
We Will Rise – 06.50
Silverwing – 05.25
Snowbound – 03.29
Nemesis – 04.21
Fields of Desolation / Outro – 07.20